label_title: Copa d'Or de la CONCACAF de 2000
label_desc: La Copa d'Or de la CONCACAF 2000 va ser la cinquena edició de la Copa d'Or de la CONCACAF, el torneig continental de la CONCACAF, que es realitzà als Estats Units durant el mes de febrer del 2000. El format del torneig va canviar respecte del de 1998: es va augmentar el nombre d'equips a dotze, i van ser dividits en quatre grups de tres equips. Els dos primers equips de cada grup passaven als quarts de final. Perú i Colòmbia van ser les convidades de la CONMEBOL i Corea del Sud la convidada de l'AFC.